[{"text_idx": "#000001", "text": "Kas vajate korra loomiseks klassis tuge?"}, {"text_idx": "#000004", "text": "Korra kuus ilmuvas rubriigis saadavad 2021. aasta kooliks valitud Uulu po\u0303hikooli o\u0303petajad kirju oma virtuaalsele kolleegile Olev Aidale, kes liitus kollektiiviga koroonaajastu algul, kui emotsioonid lo\u0303id ko\u0303igil u\u0308le pea. Kui o\u0303petajad otsivad kohta, kus ennast va\u0308lja elada, oma tundeid ja mo\u0303tteid jagada, vo\u0303ivad nad igal ajal kirjutada olev.ait@uulu.edu.ee."}, {"text_idx": "#000006", "text": "Kuidas Sul on la\u0308inud? Kuidas oled hakkama saanud viimased kuu aega?"}, {"text_idx": "#000007", "text": "Maailm on totaalselt muutunud, kas pole? Sellist Eesti Vabariigi aastapa\u0308eva hommikut ei suutnud me vist keegi ette kujutada. Ette na\u0308ha \u2013 ehk oleks pidanud? Kuulsin mitme oma tuttava suust nukrat to\u0303demust, et kuupa\u0308ev 24.02 on igaveseks kaaperdatud. Koolivaheaeg kadus nagu musta auku \u2013 ahmisin uudiseid igast vo\u0303imalikust kanalist. Ka venekeelseist. Youtube\u2019is jooksis ikka igasuguseid otseu\u0308lekandeid. Na\u0308iteks Doz\u030cdi uudiseid ja\u0308lgisin. Nu\u0308u\u0308d pandi see ka kinni, nii et ikka ja\u0308lle eri inimgrupid on igau\u0308ks omas infomullis kinni. On alles po\u0308o\u0308rane maailm! U\u0308helt poolt oleme nii avatud \u2013 ko\u0303ik on ka\u0308ttesaadav, ko\u0303ik on ko\u0303igile na\u0308ha ja kuulda. Ukraina president teeb pea iga pa\u0308ev videou\u0308lekandeid ja -klippe, mis maailma laiali paisatakse."}, {"text_idx": "#000010", "text": "Sa peaksid olema just nii vana, et ma\u0308letada ja teada, kuidas varuda, kuidas varjuda, kuidas hakkama saada, kui u\u0308hiskonna tavaline toimimine on ha\u0308iritud. Noorematele reklaamitakse selleks puhuks Ole Valmis! rakendust. Mul on see ku\u0308ll juba ammu, aga nu\u0308u\u0308d, na\u0308e, vo\u0303tsin ja\u0308lle va\u0308lja ning vaatasin sealoleva soovituslike kriisivarude nimekirja u\u0308le. Selle o\u0303nnetu soola jo\u0303udsin ka vahetult enne lettidelt kadumist a\u0308ra osta. Nii tundub, et mul on varudega pa\u0308ris ha\u0308sti. Ja sellega on mul ka ha\u0308sti, et elan ahiku\u0308ttega korteris. Meil siin just veebruari lo\u0303pus oli ja\u0308lle u\u0308ks suurem torm, o\u0303pilased ei saanud e-o\u0303ppepa\u0308eva u\u0308lesandeidki teha, sest elektrit ei olnud. Ku\u0308ll oli siis hea, et sain va\u0308hemalt toa soojaks ja toidu lauale (ahju ku\u0308tsin muidugi alles siis, kui suurem tuul oli vaibunud!). Kas Sinul ka siis elekter a\u0308ra la\u0308ks?"}, {"text_idx": "#000013", "text": "Uulu Po\u0303hikooli o\u0303pilased tutvumas Kaitseliiduga."}, {"text_idx": "#000015", "text": "Nu\u0308u\u0308d on minu elus mitu suurt valdkonda tohutu hooga aktiveerunud. Esiteks on hu\u0308ppeliselt kasvanud huvi Kaitseliidu ja Naiskodukaitse vastu, mis ta\u0308hendab, et olen osalenud juba mitmel tutvustusu\u0308ritusel. Uute huviliste hordide to\u0303ttu on terves organisatsioonis u\u0308likiired ajad. Teiseks tuleb mulle pidevat infot seoses evakuatsiooniru\u0308hma tegevusega. See on info muutub pidevalt. Oleme valmis vo\u0303tma vastu suurt hulka po\u0303genikke, panema pu\u0308sti evakuatsioonipunkte ja andma ka psu\u0308hhosotsiaalset esmaabi. Osa naisi on juba bussidega kaasa so\u0303itnud ja Ukraina-Poola piirilt inimesi a\u0308ra toonud. Kohe so\u0303ja esimesel na\u0308dalal tekkis hetk, mil olin terve na\u0308dalavahetuse n-o\u0308 ko\u0303rgemas lahinguvalmiduses ning ootasin ko\u0303net, mis kutsuks mind va\u0308lja saabuvaid po\u0303genikke vastu vo\u0303tma. Siis, kui Pa\u0308rnu-Jaagupisse esimene evakuatsioonipunkt u\u0308les seati. Kas ma\u0308letad? O\u0303nneks leidsid tookordsed tulijad kohe omale tuttavate juures peavarju, nii et mind ei la\u0308inudki vaja. Ku\u0308sisin siis kohe juhtkonna ka\u0308est luba, et kui mind nt to\u0308o\u0308ajast va\u0308lja peaks kutsutama, kas vo\u0303in siis minna. Ning Sa ju tead meie direktorit ja o\u0303ppejuhti \u2013 mo\u0303istvamaid u\u0308lemusi ei ole lihtsalt olemas!"}, {"text_idx": "#000016", "text": "Kolmas suur valdkond, mis nu\u0308u\u0308d on o\u0303ige hooga ka\u0308ima la\u0308inud, on olnud minu suur unistus Uulu kooli to\u0308o\u0308le tulekust saadik. Tulin ju Vo\u0303rumaalt, aga seal on koolides va\u0308ga populaarne noorte kotkaste ja kodutu\u0308tarde tegevus. Kas teadsid, et need on Kaitseliidu struktuuriu\u0308ksused nagu Naiskodukaitsegi? Olin u\u0308sna u\u0308llatunud, kui sain teada, et Uulus ru\u0308hma polegi. \u201eAinult\u201c neli aastat la\u0308kski aega, kuni ma oma julguse ja otsustavuse kokku vo\u0303tsin ja need ru\u0308hmad ka meie koolis ellu kutsusin. Mo\u0303istagi ei teinud ega tee ma seda vabatahtlikku to\u0308o\u0308d u\u0308ksi. Minu seljatagust julgestavad mitmed inimesed tervest Kaitseliidust. Juba su\u0308gisel alustasime tutvustusu\u0308ritustega, kohale tulid laigulised mehed ja naised, na\u0308idati tehnikat ja varjestust, novembris ka\u0308isime esimeste vapratega nende n-o\u0308 matkavo\u0303imekust testimas. Jaanuaris osalesime juba maakondlikus talvelaagris ning ma\u0308rtsis, ilusal emakeelepa\u0308eval, toimus meie kaunis aulas pidulik koondus, kus vo\u0303eti vastu seitse uut noorkotkast ja kodutu\u0308tart! Sealjuures kolm kandidaati oli COVID vahetult enne maha murdnud, ta\u0308iskoosseisus olnuks meil ku\u0308mme noort. Ausalt o\u0308eldes olin pa\u0308ris u\u0308llatunud, kui hiljem Facebookis na\u0308gin, kuidas just uhkusest pakatavad vanemad oma pidulikus vormis pojast vo\u0303i tu\u0308trest fotopostitusi jagasid. Aga oli ikka pidulik pa\u0308ev ku\u0308ll! Ning Olev, kas teadsid, et ka meie direktor on endine kodutu\u0308tar? Nii et vo\u0303id aimata, millise erilise hingesoojusega ta meie u\u0308ritusel osales! Ta toonitas ka oma tervitusko\u0303nes noortele, et nendegi nimed la\u0308hevad nu\u0308u\u0308d igaveseks kooli ajalukku, sest nemad on Uulu kooli ajaloos esimesed, kes noorkotkaste ja kodutu\u0308tarde ru\u0308hma kuuluvad. Detail, mille peale ma ise ei tulnudki."}, {"text_idx": "#000018", "text": "Lapsed on ikka armsad ka. Ja nii siirad, vahetud. Kui kirja algul jagasin Sulle mo\u0303tteid po\u0303geniketulvast ja kogu u\u0308hiskonna vo\u0303imalikust valmisolekust, siis nagu isegi tead, on ju meie olukord va\u0308ga kiiresti muutunud. Praegu on reaalsus see, et mitmes Eesti koolis osaleb o\u0303ppeto\u0308o\u0308s ka mo\u0303ni Ukraina laps. Ning ja\u0308llegi: meie kooli operatiivsus on muljetavaldav. Kui na\u0308dala algul tuli meile algklassidesse esimene ukrainlane, siis juba ja\u0308rgmisel na\u0308dalal ootame juurde veel kolme. Muigasin nukra heldimusega, kui minu klassi tu\u0308drukud o\u0303hkasid, et \u201emeie klassi vo\u0303iks ka u\u0308ks ukrainlane tulla\u201c. Ei osanud aimatagi, et nende soov ta\u0308itub juba uuel na\u0308dalal. Meil on siinkohal aga ja\u0308lle va\u0308ike eelisseis: meie klassis o\u0303pib vene keelt valdav poiss. Me ko\u0303ik \u2013 nii mina klassijuhatajana, kaaso\u0303pilased kui poiss ise \u2013 jo\u0303udsime kiiresti veendumusele, et ku\u0308ll on a\u0308ge, et ta meil olemas on, sest nu\u0308u\u0308d saab ta ju meile ko\u0303igile to\u0303lgiks olla. \ud83d\ude42 Selles mo\u0303ttes olen ka ja\u0308lle nii rahul ja uhke, et meie koolis ei taju ma va\u0308hemalt laste seas ku\u0308ll mingit a\u0308revust, ainult elevust. Lapsed on ikka lapsed \u2013 avatud, vahetud, kiiresti kohanevad."}, {"text_idx": "#000022", "text": "O\u0303petajate Lehel on o\u0303igus avaldada teie kirjutatud kommentaar paberva\u0308ljaandes. Kommentaari pikkus ei tohi u\u0308letada 3000 ta\u0308hema\u0308rki. O\u0303petajate Lehe kodulehe kommentaarid on modereeritavad ja avaldatakse pa\u0308rast toimetamist hiljemalt kommentaari saatmisele ja\u0308rgneva to\u0308o\u0308pa\u0308eva hommikuks. Lehel on o\u0303igus ja\u0308tta saadetud kommentaar kodulehel avaldamata. Iga kommentaari edastaja arvuti IP-aadress, sessiooni identifikaator ja kommenteerimise aeg salvestatakse andmebaasis. O\u0303petajate Leht ei vastuta kommentaaride sisu eest!"}, {"text_idx": "#000025", "text": "O\u0303pilaste ka\u0308itumisprobleemid tunnis: kuidas o\u0303petajaid nende ennetamiseks ja lahendamiseks paremini ette valmistada?Mo\u0303ni algus on eriti raske \u2013 jutt o\u0303pikutest Heaks o\u0303petajaks o\u0303pitakseHaridus ja raamatud on ko\u0303ige parem vits vaenulike inforu\u0308nnakute vastuKoolid ta\u0308histasid eesti kirjanduse pa\u0308eva"}]